เปิดโผ 2 หุ้นชิ้นส่วนฯตัวท็อป! ลุ้นกำไร Q4 โตดี รับอานิสงส์บาทอ่อน ดันผลงานทั้งปีสดใส
คัด 2 หุ้นชิ้นส่วนฯตัวท็อป! KCE-SMT ลุ้นกำไร Q4/65 โตดี รับอานิสงส์บาทอ่อน ดันผลงานปีนี้สดใส จับตา ปี 66 เด่นต่อเนื่อง
คัด 2 หุ้นชิ้นส่วนฯตัวท็อป! KCE-SMT ลุ้นกำไร Q4/65 โตดี รับอานิสงส์บาทอ่อน ดันผลงานทั้งปีสดใส ปี 66 โตเด่นต่อเนื่อง
25 พ.ย. 2565

บล.เอเซีย พลัส ระบุในบทวิเคราะห์วันนี้ (25พ.ย.65) กลุ่มชิ้นส่วนฯ แนวโน้มกำไรสุทธิงวดไตรมาส 4/2565 จะทรงตัวใกล้เคียงงวดไตรมาส 3/2565 แม้จะผ่านช่วง high season ของธุรกิจในงวดไตรมาส 3/2565 ไปแล้ว แต่คาดประสิทธิภาพการทำกำไรของกลุ่มชิ้นส่วนฯ จะดีขึ้นผลบวกจากแนวโน้มค่าเงินบาทเฉลี่ยตั้งแต่ต้นงวดไตรมาส 4/2565 อ่อนค่าลง 3.6% เทียบไตรมาสก่อนหน้า และ โต 13.1% เทียบช่วงเดียวกันของปีก่อน มาที่ 37.7 บาท/ดอลลาร์สหรัฐฯ
โดยแนะนำบริษัท เคซีอี อีเลคโทรนิคส์ จำกัด (มหาชน) หรือ KCE แนะนำราคาเป้าหมาย 60 บาท และ บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT แนะนำราคาเป้าหมาย 6.60 บาท จากแนวโน้มกำไรจะเติบโตโดดเด่นในปี 2566